נדחה בטרומית: פרישה מוקדמת לעובדים בענף הבניה | CivilEng - מובילים שינויי בענף הבנייה
נדחה בטרומית: פרישה מוקדמת לעובדים בענף הבניה
מליאת הכנסת דחתה בקריאה טרומית את הצעת חוק גיל פרישה (תיקון - שינוי גיל הפרישה לעובדים בענף הבניין), התשע"ג-2013 של חבר הכנסת עפו אגבאריה וקבוצת חברי הכנסת.
חוק גיל פרישה, התשס"ד-2004, קובע כי גיל הפרישה לעובדים בישראל הוא 67 לגברים ו-62 לנשים. מוצע לקבוע שעובד בענף הבניין יהיה זכאי לפרוש מעבודתו ולקבל, בהתקיים התנאים הקבועים לכך על פי דין או הסכם, גמלה בשל פרישתו מעבודה, במועד המוקדם מבין אלה: לגבר - בהגיעו לגיל 65, לאישה - בהגיעה לגיל 60, או לאחר שעבד במשך 35 שנים בענף הבניין, בין אם התקופה רצופה ובין אם לאו.
בדברי ההסבר להצעה נכתב: "עובדים כאלה עובדים שעות ארוכות ומבלים רוב יומם בשטח העבודה, דבר זה גורם לנזקים תרבותיים למשפחותיהם ופוגע בערכי החינוך של ילדיהם. תוחלת החיים של העובדים האלה נמוכה מתוחלת החיים הממוצעת של אזרחי ישראל. לכן אין זה צודק ואין זה נכון שגיל הפרישה של עובדים אלה יהא זהה לגיל הפרישה של שאר העובדים." 14 ח"כים תמכו 21 התנגדו.
05.08.2020ההרשמה בעיצומה: קורס אכלוס מוצלח. מקבלים טופס 4 - בזמן!